**PRAVILA NAGRADNE IGRE**

**„LASTA i KONZUM/MERCATOR“**

**ORGANIZATOR**

**ČLAN 1.**

Organizator nagradne igre (u daljem tekstu: Organizator) je VIOLETA d.o.o. Grude, sa sjedištem u Stjepana Radića 21, 88340 Grude, JIB 4281104300000.

Sudjelovanjem u nagradnoj igri sudionik prihvaća Pravila sudjelovanja.

Sudjelovanje u nagradnoj igri dopušteno je samo na temelju ovih Pravila sudjelovanja.

**NAZIV NAGRADNE IGRE**

**ČLAN 2.**

Naziv nagradne igre **„LASTA I KONZUM/MERCATOR“**

**SVRHA, TRAJANJE I MJESTO PROMOCIJE NAGRADNE IGRE**

**ČLAN 3.**

Nagradna igra traje u periodu od 01.08.2025. do 15.09.2025. godine, a organizira se u svrhu promocije vlastitih proizvoda i usluga, Lasta asortimana i unapređenja prodaje.

Nagradna igra organizira se na teritoriji Federacije Bosne i Hercegovine.

Organizator će osigurati sve preduvjete tokom trajanja nagradne igre, kojima će u najvećoj mogućoj mjeri omogućiti obavezno izvlačenje dobitnika svih nagrada i podjelu cjelokupnog nagradnog fonda.

Organizator će nagradnu igru provesti pod uvjetima koji su u skladu i sa drugim zakonskim i podzakonskim propisima i općim moralnim načelima.

Za vrijeme trajanja nagradne igre, pravila su dostupna na web stranici [www.lasta.com](http://www.lasta.com).

**SUDJELOVANJE U NAGRADNOJ IGRI**

**ČLAN 4.**

Pravo sudjelovanja u nagradnoj igri imaju fizička lica, koja imaju stalno mjesto boravka u BiH tijekom naznačenog perioda trajanja nagradne igre i kupe Lasta proizvode u vrijednosti iznad 5,00 KM u bilo kojoj Konzum/Mercator trgovini na teritoriju FBIH.

Za sudjelovanje u nagradnoj igri potrebno je sačuvati račun i prijaviti se na aplikaciju na web stranici [www.lasta.com](http://www.lasta.com)., Programi vjernosti-Lasta , upisati sve tražene podatke i kliknuti prijavi.

**PRAVILA ZA SUDJELOVANJE U NAGRADNOJ IGRI**

**ČLAN 5.**

Svaki sudionik u nagradnoj igri može sudjelovati neograničen broj puta, ali samo jednom na temelju jednog fiskalnog računa.

U nagradnoj igri ne mogu sudjelovati zaposlenici Violeta d.o.o. BIH.

Sudjelovanjem u nagradnoj igri sudionici prihvaćaju ova Pravila nagradne igre.

**ČLAN 6.**

Pravila nagradne igre bit će objavljena prije održavanja nagradne igre u jednim dnevnim novinama dostupnim na teritoriju FBiH, po dobivanju suglasnosti od strane Federalnog ministarstva financija.

**NAČIN IZVLAČENJA DOBITNIKA NAGRADNA**

**ČLAN 7.**

Javno izvlačenje dobitnika održat će se dana 17.09.2025. u 13:30 h , na adresi Ložionička 16, Sarajevo -Mercator.

Dobitnici će se izvlačiti redoslijedom od najvrijednije nagrade prema najmanje vrijednoj.

Izvlačenje će se vršiti elektronskim putem, korištenjem specijaliziranog programa za izvlačenje podataka. Program je konfiguriran tako da nasumično bira podatke, čime će se osigurati nepristranost i pravednost izvlačenja.

**ČLAN 8.**

Fiskalni račun služi kao dokaz o kupovini proizvoda, te je uvjet za sudjelovanje u nagradnoj igri. Dobitnik je dužan dati na uvid fiskalni račun, prilikom preuzimanja nagrade.

Fiskalni račun na kojem nije utvrđena kupovina navedenih artikala i vrijednosti je nevažeći i na osnovu takvog računa sudionik ne ostvaruje pravo na preuzimanje bilo kakve nagrade. Valjani su samo oni računi koji su ostvareni u vremenskom razdoblju trajanja nagradne igre.

Rezultati nagradne igre bit će objavljeni na službenoj web stranici organizatora: www.lasta.com i društvenim mrežama facebook i instagram) u roku od jednog dana od organiziranog javnog izvlačenja.

**ČLAN 9.**

Osoba koja sudjeluje u nagradnoj igri može osvojiti samo jednu od nagrada iz nagradnog fonda.

 Za svaku nagradu izvlačiti će se alternativni dobitnik, koji se smatra dobitnikom u slučaju da prvobitno izvučeni dobitnik ne ispunjava uvjete iz člana 4. ovih Pravila ili u slučaju da prvobitnog dobitnika nije moguće obavijestiti o osvajanju nagrade u roku od 8 dana, jer je naveo nepostojeću ili pogrešnu adresu ili kontakt broj

**SASTAV KOMISIJE ZA IZVLAČENJE NAGRADA**

**ČLAN 10.**

Organizator će imenovati Komisiju (tri člana), koja će nadgledati regularnost javnog izvlačenja dobitnika.

O toku izvlačenja Komisija će voditi zapisnik koji će sadržavati:

* 1. mjesto, vrijeme i način izvlačenja dobitnika
	2. broj i datum Rješenja Federalnog ministarstva financija,
	3. broj i naziv medija u kojem su pravila nagradne igre objavljenja,
	4. imena i prezimena članova komisije
	5. imena, prezimena i adrese dobitnika
	6. naziv i vrijednost nagrade pojedinog dobitnika

**ČLAN 11.**

Komisija će provjeriti da li je dobitnik ispunio sve uvjete za sudjelovanje u nagradnoj igri sukladno ovim pravilima.

**FOND NAGRADA**

**ČLAN 12.**

Nagradni fond u ukupnoj vrijednosti od 4.389 KM, bit će raspodijeljen na 11 nagrada, od najvrijednije ka najmanje vrijednoj kako slijedi;

|  |  |  |  |
| --- | --- | --- | --- |
| **Nagrade** | **Količina** | **Vrijednost nagrade MPC** | **UKUPNO FOND** |
| SMEG KUHINJSKI ROBOT | 1 | 1.399,00 KM | 1.399,00 KM |
| SMEG APARAT ZA KAVU | 1 | 979,00 KM | 979,00 KM |
| SMEG BLENDER | 2 | 569,00 KM | 1.138,00 KM |
| SMEG KUHALO ZA VODU | 2 | 399,00 KM | 798,00 KM |
| LASTA POKLON PAKET (2x Lasta štrudla, 3x Lasta krem štapići, 1x napolitanka) | 5 | 15,00 KM | 75,00 KM |
| **UKUPNO** | 11 |   | **4.389,00 KM** |

**ČLAN 13.**

Porez na dohodak na nagradu ostvarenu sudjelovanjem u nagradnoj igri, obračunat će se u skladu sa propisima Zakona o porezu na dohodak FBiH. Organizator preuzima obvezu plaćanja poreza.

**MJESTO I ROK ZA PODIZANJE NAGRADA**

**ČLAN 14.**

Organizator je dužan najkasnije u roku od 8 dana od izvlačenja obavijestiti dobitnike o osvojenim nagradama, na osnovi podataka koje su ostavili na web stranici prilikom registracije.

Rok za preuzimanje nagrade je najkasnije 30 radnih dana od dana prijema obavijesti o osvojenoj nagradi.

Ukoliko zbog okolnosti za koje nije kriv Organizator ( dostavljeni pogrešni osobni podaci od strane sudionika, sudionik se ne nalazi na navedenoj adresi, vanredne okolnosti i sl.), nije moguće obavijestiti dobitnike nagrada, Organizator će postupiti u skladu s članom 11. Pravilnika o sadržaju pravila, uvjetima i načinu organiziranja nagradnih igara.

**ČLAN 15.**

Dobitnici će preuzeti osvojene nagrade putem Brze pošte, dobitnike će kontaktirati pošta prilikom isporuke na kontakt broj kojeg su ostavili putem prijave. Kod preuzimanja nagrade dobitnik je dužan dati na uvid fiskalni račun kao dokaz o obavljenoj kupovini, te potvrditi svoj identitet osobnom iskaznicom ili u slučaju maloljetne osobe ili osobe s ograničenom sposobnošću ili oduzetom poslovnom sposobnošću, osobnom iskaznicom jednog roditelja ili staratelja uz predočenje rodnog lista ili rješenja o imenovanju za staratelja, te potpisati izjavu o primitku iste.

**ČLAN 16.**

Ukoliko je dobitnik maloljetnik, takva osoba ima pravo sudjelovati u nagradnoj igri jedino ukoliko roditelj ili staratelj maloljetnog dobitnika prihvati nagradu umjesto maloljetnog dobitnika, te ukoliko se slaže s Pravilima nagradne igre.

Ukoliko je dobitnik nagrade osoba s ograničenom ili oduzetom poslovnom sposobnošću takva osoba stječe pravo na primanje nagrade tek nakon pisanog odobrenja njegova / njezina roditelja odnosno staratelja. Nagrada će biti uručena roditelju / staratelju s kojim maloljetnik živi, pri čemu je roditelj / staratelj dužan priložiti validnu dokumentaciju, odnosno dokument kojim, dokazuje status roditelja / staratelja.

**ODGOVORNOST**

**ČLAN 17.**

Organizator je odgovoran za pravovremeno i točno informiranje sudionika u nagradnoj igri o njegovim pravima i obavezama kod preuzimanja nagrada. Odgovornost organizatora nagradne igre, ne prestaje u slučaju kada je dobitniku uručena nagrada koja predstavlja uslugu, a realizaciju iste vrši druga osoba.

Organizator ne preuzima nikakvu odgovornost za bilo kakvu štetu koja bi eventualno nastala kao posljedica nakon preuzimanja ili korištenjem proizvoda iz nagradnog fonda.

**UVJETI POD KOJIMA SE NAGRADNA IGRA MOŽE IZMJENITI, PREKINUTI ILI OTKAZATI**

**ČLAN 18.**

Pravila nagradne igre ne mogu se mijenjati nakon što je nagradna igra počela, osim ukoliko za to postoje opravdani razlozi ili nastupanja okolnosti više sile.

U slučaju prekida ili otkazivanja nagradne igre uslijed nastupanja vanrednih okolnosti, organizator će o navedenom obavijestiti Federalno ministarstvo financija.

Federalno ministarstvo financija daje suglasnost na izmjenu pravila igre, prekid i otkazivanje nagradne igre ukoliko su razlozi zbog koji se traži dokazani od strane Organizatora, a Organizator će sudionike o navedenom obavijestiti na isti način na koji objavljena ranije odobrena pravila nagradne igre.

Ukoliko nagradni fond nakon završetka nagradne igre ne bude podijeljen sudionicima na način predviđen Pravilima ove nagradne igre (uslijed isteka roka za podizanje nagrada, nepostojanje dovoljnog broja sudionika, neposjedovanje fiskalnog računa i sl.) ili zbog eventualnog prekida odnosno otkazivanja igre uslijed djelovanja okolnosti koje imaju karakter više sile, organizator će nagradni fond prodati, a sredstva ostvarena prodajom uplatiti ravnomjerno na račune humanitarnih organizacija navedenih u članu 17. stav (1) Zakona o igrama na sreću.

**SUDIONICI U NAGRADNOJ IGRI**

**ČLAN 19.**

Učesnici u ovoj nagradnoj igri ne mogu zahtijevati druge nagrade ili veću količinu nagrada od onih koje su navedene u ovim Pravilima od strane organizatora. Nagrade se ne mogu zamijeniti za gotovinu, druga materijalna sredstva ili prenijeti dobitke na druge osobe. Pobjednik se može odreći nagrade. Učestvovanjem u ovoj nagradnoj igri učesnici prihvaćaju ova Pravila.

**KORIŠTENJE OSOBNIH PODATAKA**

**ČLAN 20.**

Sudjelovanjem u nagradnoj igri, sudionici potvrđuju prihvaćanje ovih Pravila i daju suglasnost Organizatoru da prikuplja i obrađuje navedene osobne podatke isključivo u svrhu provođenja ove nagradne igre i na način kako je to opisano u ovim Pravilima. Prikupljeni lični podatci koriste se samo za evidenciju Organizatora.

Organizator je odgovoran za obradu podataka u skladu sa propisima o zaštiti osobnih podataka, i poduzet će sve potrebne mjere da bi se osiguralo sigurno korištenje i obrada osobnih podataka sudionika u nagradnoj igri i u skladu sa važećim propisima, a sudionici imaju pravo da budu informirani o činjenici da se podaci prikupljaju i da budu upoznati sa podacima.

Sudionik u nagradnoj igri je odgovoran za davanje točnih podataka Organizatoru, u cilju provođenja ove nagradne igre.

**PUBLICITET I OBJAVA IMENA DOBITNIKA**

**ČLAN 21.**

Svojim sudjelovanjem u nagradnoj igri sudionici su suglasni da, ako postanu dobitnikom nagrade, njihove osobne podatke (ime i prezime) Organizator može objaviti i iskoristiti bez naknade u štampanom, zvučnom i slikovnom obliku te videozapisu. Sudionici nagradne igre svojim sudjelovanjem pristaju na prikupljanje, upotrebu i objavu njihovih osobnih podataka navedenih u korisničkom profilu u promotivne svrhe povezane s nagradnom igrom i proizvodima koji su uključeni u nagradnu igru.

Organizator će osobne podatke sudionika čuvati onoliko vremena koliko je to potrebno za potpunu realizaciju ove nagradne igre.

Sudionik može u bilo kojem trenutku povući svoju suglasnost za obradu osobnih podataka dopisom na adresu Organizatora, i Prihvaća da takvo povlačenje suglasnosti uzrokuje nemogućnost daljnjeg sudjelovanja u nagradnoj igri.

 **NADLEŽNOST SUDA**

**ČLAN 22.**

Sve žalbe, prigovore i reklamacije rješava Organizator nagradne igre. U slučaju opravdanih pritužbi. Organizator se obavezuje da će ih otkloniti u najkraćem mogućem roku i obavijestiti sudionike.

Svi eventualni sporovi između Organizatora i sudionika odnosno dobitnika rješavati će se sporazumno.

U slučaju da spor nije moguće riješiti sporazumno, isti rješava materijalno nadležni sud.

Grude, 23.06.2025.

Br. protokola; V-01-630/25

Br. rješenja;

\_\_\_\_\_\_\_\_\_\_\_\_\_\_\_\_\_\_

Ante Miloš, direktor